Diari Oficial de la Generalitat Valenciana


Sumari del DOGV 787, del 18-03-1988 (1988/800548)

DECRET 30/1988, de 7 de març, del Consell de la Generalitat Valenciana, pel qual es defineixen i estructuren els serveis veterinaris.
-------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/03/07/30/dof/vci/html**

### Dades del document

Número de DOGV
:   787

Data del DOGV
:   18-03-1988

Secció del DOGV
:   DISPOSICIONS GENERALS

Número del document
:   1988/800548


Data del document
:   07-03-1988

Organisme emissor
:   Conselleria de Sanitat i Consum

Tipus de document
:   Decret

Correcció d'errades

Anàlisi jurídica

Decret 30/1988, de 7 de març, del Consell de la Generalitat Valenciana, pel qual es defineixen i estructuren els serveis veterinaris.  
Els veterinaris titulars realitzen simultàniament funcions de salut pública i de millora pecuària, depenent orgànicament i funcional de la Conselleria de Sanitat i Consum.  
Aquesta doble comesa en l?exercici d'activitats pròpies de la Conselleria d?Agricultura i Pesca comporta una sèrie de disfuncions que cal corregir, adaptant l?estructura tradicional transferida per l'Administració Central als nous desenvolupaments administratius.  
D'altra banda, la Llei General de Sanitat contempla la zona bàsica de salut com el marc territorial on es duen a terme d'una forma integrada les actuacions sanitàries, entre les quals es troben les d'higiene alimentària i les de lluita contra les zoonosis; el Decret del Consell 42/1986, de 21 de març, va establir a la Comunitat Valenciana l?estructura de l'atenció primària i l'adscripció a les diferents Zones de Salut dels veterinaris titulars; la delimitació en fou aprovada per l?Ordre de 2 de maig de 1986, de la Conselleria de Sanitat i Consum.  
Aquests fets impliquen una reestructuració de les funcions i de l?àmbit d'actuació dels veterinaris titulars, aleshores, cal separar les comeses pròpies d'una actuació sanitària integrada d'aquelles que tenen com a objecte la millora, la protecció i l?estadística de les produccions ramaderes i realitzar l'adscripció corresponent dels serveis veterinaris basant-se en les necessitats de plantilla, per una banda a les Arees de Salut i per altra a la Conselleria d?Agricultura i Pesca.  
En atenció d'aquests motius, a proposta dels Consellers d'Agricultura i Pesca i de Sanitat i Consum, i després de la deliberació del Consell de la Generalitat Valenciana, en sessió celebrada el dia 7 de març de 1988,  
DECRETE:  
Article primer  
U. Els serveis veterinaris oficials s'adscriuen als grups següents:  
A. Serveis veterinaris de la Conselleria de Sanitat i Consum.  
B. Serveis veterinaris de la Conselleria d?Agricultura i Pesca.  
Dos. Els serveis veterinaris de la Conselleria de Sanitat i Consum, quan realitzaran funcions d'inspecció sanitària a escorxadors, dependran funcionalment d'ambdues Conselleries i orgànicament de la de Sanitat i Consum.  
Tres. Els funcionaris adscrits a la Conselleria de Sanitat i Consum exerciran la seua activitat com a Coordinadors i Veterinaris d?Area de Salut i Inspectors Veterinaris d'Escorxadors.  
Quatre. Els funcionaris adscrits a la Conselleria d?Agricultura i Pesca exerciran la seua activitat com a Veterinaris d'Inspecció Pecuària, Veterinaris Coordinadors de Producció i Sanitat Animal i Veterinaris de Sanejament Ramader.  
Article segon  
U El Coordinador Veterinari d?Area de Salut tindrà la seu al Centre de l?Area i, sota la direcció del gerent o, si hi mancava, dels Serveis Territorials de la Conselleria de Sanitat i Consum, desplegarà les funcions següents:  
a) L?ordenació de les activitats dels Veterinaris d?Area.  
b) La informació de les zoonosis detectades a la seua demarcació a les unitats competents d?Agricultura i Pesca.  
c) La relació amb les Corporacions Locals del seu àmbit territorial, sobre la distribució dels serveis.  
d) L?exercici de la funció de Veterinari d?Area, però limitada al municipi seu del Centre de Salut.  
Dos. Les funcions del Veterinari d?Area de Salut són:  
a) La inspecció i vigilància sanitària de les activitats dedicades a l?obtenció, la transformació, la manipulació, la preparació, la recepció, la classificació, l?envasament, la conservació, el dipòsit, el transport, la distribució a l?engròs o al detall i la venda d'aliments d'origen animal.  
b) La participació en el control sanitari dels centres de restauració col·lectiva, els magatzems i les centrals hortofructícoles.  
c) La col·laboració en l?estudi i l'aplicació de les mesures correctores de les alteracions del medi ambient.  
d) La intervenció en els Programes de Salut dels Equips d'Atenció Primària.  
e) Totes les comeses que els siguen encomanades en relació amb matèries de la seua competència.  
Tres. L?Inspector Veterinari d'Escorxador realitza les tasques següents:  
a) La inspecció del bestiar abans del sacrifici i l?estudi de les condicions higièniques- sanitàries dels caps de bestiar morts i de les despulles, fins i tot efectuaran determinacions analítiques.  
b) La vigilància de la manipulació, el tractament pel fred l'embarcament dels productes càrnics i les condicions del transport.  
c) El control de l'aprofitament industrial o de la destrucció de carns o productes decomisats.  
d) La informació de les zoonosis als Coordinadors dàrea.  
e) La vigilància del compliment de les condicions higiènico-sanitàries que han de reunir els locals i les instal·lacions de l'escorxador i de les indùstries annexes.  
f) Les que s'estimaran convenients per garantir la salubritat dels productes obtinguts a l'escorxador.  
Article tercer  
U. Les funcions del Veterinari d'Inspecció Pecuària són:  
a) Actuacions que recauen sobre el titular, propietari o responsable d'una explotació ramadera o sobre una pluralitat d'aquests:  
- Propostes d'elaboració de plans i projectes, quan es requerirà la seua intervenció.  
- Tramitació de sol·licitud d'ajudes, quan es requerirà la seua intervenció.  
- Tramitar i emplenar la documentació pecuària i dels Registres.  
- Promoció, seguiment i supervisió de les Agrupacions de Defensa Sanitària i de les Granges qualificades sanitàriament.  
b) Actuacions que recauen sobre els mitjans explotació:  
- Supervisió i control en matèria de desinfecció d'instal·lacions pecuàries i mitjans de transport.  
- Reconeixement i control zoosanitari de locals on es guarda el ramat, nuclis zoològics, ramaderies de caps de bestiar per a toreig i centres d'aqüicultura continental i marina.  
- Promoció de recursos per a pastura i de subproductes infrautilitzats per a l'alimentació del bestiar.  
- Control de matèries primes i substàncies utilitzades en l'alimentació i en la producció animal.  
c) Actuacions que recauen sobre el bestiar:  
- Reconeixement sanitari del bestiar forà i oriünd amb caràcter preventiu o per al moviment comercial.  
- Desplegament i execució de les campanyes oficials de vacunació i desparasització.  
- Col·laboració i participació a les campanyes de sanejament.  
- Intervenció clínica davant l'aparició de focus de malaltia en el bestiar i remissió de mostres per a l?anàlisi quan procedirà.  
Dos. Les funcions dels Veterinaris Coordinadors de Producció i Sanitat Animal són:  
- Participació i direcció de totes les funcions detallades per als Veterinaris d'Inspecció Pecuària que es localitzen a la seua àrea d'actuació.  
- Elaboració d'estadístiques pecuàries, censos, informació epizootiològica i parasitària, vacunacions i moviment comercial pecuàri.  
- Seguiment i inspecció d'expedients de Programes i línies d'ajudes per a millores en ramaderia.  
- Coordinació amb les Unitats de Laboratoris i direcció de les establertes a la seua Area.  
- Control de mitjans i material.  
Tres. Les funcions dels Veterinaris de Sanejament Ramader són:  
- Execució i desplegament de les campanyes de sanejament ramader.  
- Actuacions immediates per a l'extinció de focus de malaltia.  
- Realització d'estudis epizootiològics.  
Article quart  
Els funcionaris fixaran la seua residència segons els casos, als municipis caps d?Area o caps de Zona de Salut, als municipis on siga situat l'escorxador o en què radique l'activitat principal que hagen de desplegar, llevat d'autorització expressa de la Conselleria.  
L?horari de treball s'ajustarà al de les activitats objecte de la seua actuació com a funcionari.  
Article cinqué  
Els llocs de treball per als serveis veterinaris, els classificarà la Conselleria d?Administració Pública, a proposta de les Conselleries de Sanitat i Consum i d?Agricultura i Pesca.  
La provisió de llocs de treball es realitzarà d'acord amb el que estableix la Llei 10/1985, de 31 de juliol, de la Funció Pública Valenciana i les normes que la despleguen.  
Article sisé  
Les places de veterinaris titulars dels actuals partits veterinaris s'adscriuen a la Conselleria de Sanitat i Consum, i queden integrades a les Arees i Zones de Salut amb la distribució que resulta de l'annex d'aquest Decret.  
DISPOSICIO FINAL  
Aquest Decret entrarà en vigor l?endemà de la publicació al Diari Oficial de la Generalitat Valenciana.  
València, 7 de març de 1988.  
El President de la Generalitat,   
JOAN LERMA I BLASCO  
El Conseller de Sanitat i Consum,   
JOAQUIM COLOMER I SALA  
El Conseller d?Agricultura i Pesca,   
LLUIS FONT DE MORA MONTESINOS  
Veure annex


Còpia Permalink ELI